Stolëca

Stolëca - gard bãdący môlã nôwëższich wëszëznów (króla, prezidenta, parlimentu, rządu, nôwëższigò sądu) danégò państwa. Jednym z wëjimków òd ti reglë je Hòlandzkô, dze Amsterdam mô sztatus stolëcy państwa, a Haga je môlã parlimentu ë królewsczégò dworu. 

Mionã stolëcë òpisëje sã téż môlë môlowëch wëszëznów dlô mniészëch òbéńdnëch jednotów (wòjewództw, stanów, prowincëjów ëtd). 

Mómë 3 ôrtë stolëców:

 stôłé - historijowò ùstaloné (np. Londin, Rzim)
 ùstanowioné - swiadomie ùstaloné (Brasília w Brazylëji, Warszawa ùstanowionô przez króla Pòlsczi Zygmuńta III)
 pòdzéloné - sprôwianié nie je ùsadzoné w jednym môlu, le w czilu placach (Amsterdam ë Haga, Cape Town (parliment), Bloemfontein (nôwëższi sąd) ë Pretoria (rząd) w Pôłniowi Africe, Sucre ë La Paz w Bòliwii)

W zwëkòwi słowiznie stolëca to centróm jaczégò dzejaniô, np. kùlturowô stolëca, "ùczbòwô stolëca'' ëtd.